Source: https://finreport.sk/agenturne-spravy/ludia-su-podla-babisa-ovplyvneni-klamstvami-zazaloval-slovensko-na-europskom-sude-pre-ludske-prava/
Timestamp: 2019-02-19 12:03:21+00:00

Document:
Ľudia sú podľa Babiša ovplyvnení klamstvami, zažaloval Slovensko na Európskom súde pre ľudské práva - FinReport.sk
Správy 15.6.2018 Sita Poslať
BRATISLAVA 15. júna (WebNoviny.sk) - Český premiér Andrej Babiš vo štvrtok zažaloval Slovensko na Európskom súde pre ľudské práva (ESĽP) v súvislosti s jeho zamietnutým dovolaním voči nedávnemu rozhodnutiu Krajského súdu v Bratislave.
Vyhral tri súdy
Ten zrušil predchádzajúce rozhodnutia nižších slovenských súdov vo veci Babišovej evidencie vo zväzkoch komunistickej Štátnej bezpečnosti (ŠtB) a fakticky tak konštatoval, že Babiš je v týchto zväzkoch vedený oprávnene. Informáciu o podaní žaloby na Slovenskú republiku, ktorú Babiš avizoval ešte minulý týždeň, priniesol v piatok ako prvý server Seznam Zprávy a neskôr ju český premiér sám potvrdil pre viaceré ďalšie médiá.
Odporúčame:Ak chce vláda českého premiéra Babiša dostať dôveru, musí splniť komunistom ďalšie podmienky
"Žalobu opieram o to, že som vyhral tri súdy. Ústavný súd z nepochopiteľných dôvodov rozhodol o tom, že sme žalovali nesprávnu inštitúciu (slovenský Ústav pamäti národa - pozn. SITA). Netýkalo sa to iba mňa. Ústavný súd fakticky zrušil rozhodnutia súdu. Ale nepovedal B. Poškodil tým moje práva. Preto som včera podal žalobu na ESĽP," vysvetlil Babiš v piatok českým médiám.
Ako pripomína Česká televízia, ESĽP, ktorý sídli vo francúzskom Štrasburgu, nemôže zvrátiť rozhodnutie súdov v krajine, na ktorú sa žalovaná strana sťažuje. Môže ale konštatovať, že daný súd porušil pri posudzovaní kauzy niekoho ľudské práva, a môže súdu nariadiť zaplatenie odškodného.
Vzťahy medzi krajinami to nenaštrbí
Česká televízia oslovila v tejto súvislosti aj hovorkyňu slovenského premiéra Petra Pellegriniho s otázkou, či táto situácia nemôže poškodiť vzťahy medzi ČR a SR. "Úroveň vzájomných česko-slovenských vzťahov je natoľko dobrá a kvalitná, že žiadna podobná záležitosť ju nemôže narušiť. Budeme čakať na rozhodnutie súdu," uvádza slovenská strana.
Odporúčame:Prezident Zeman opäť vymenoval Babiša za premiéra, čoskoro by mal predložiť zoznam členov vlády
Babiš dôvody podania žaloby na Slovensko vysvetľoval už minulý štvrtok po tom, ako ho český prezident Miloš Zeman vymenoval už druhý raz za premiéra. "Chápem, že sa ľuďom nepáčim. Sú pod vplyvom stokrát opakovaných klamstiev. Samozrejme, keď médiá povedia, že som prehral súd o ŠtB, je to klamstvo, pretože som ten súd vyhral a vyhrám ho znova," povedal.
Babiš dlhodobo čelí obvineniam, že v spisoch niekdajšej tajnej polície figuruje ako jej spolupracovník s krycím menom Bureš. Politik to popiera a na Slovensku sa v tejto veci aj súdil s Ústavom pamäti národa. V marci podal dovolanie na Najvyššom súde SR proti rozhodnutiu Krajského súdu v Bratislave, ktorý v januári počas obnoveného procesu zamietol jeho žalobu, že ho v spisoch ŠtB neoprávnene evidujú ako agenta. Sudcov bratislavského súdu viazalo vlaňajšie rozhodnutie Ústavného súdu SR.
Viac k témam: Andrej Babiš, Česko, Európsky súd pre ľudské práva, Slovensko, ŠtB Štátna bezpečnosť, súdZdroj: Webnoviny.sk - Ľudia sú podľa Babiša ovplyvnení klamstvami, zažaloval Slovensko na Európskom súde pre ľudské práva © SITA Všetky práva vyhradené.
19.2.2019 Správy
Desiatky výrobcov elektriny z obnoviteľných zdrojov nedostanú doplatok, nesplnili si povinnosti
Foto: V pohorí Tribeč našli kostru muža, polícia pátra po jeho totožnosti
Foto: Zákazníkovi reštaurácie zmizli z bundy tisíce eur, hľadajú osoby z kamerových záznamov
Čínsky vicepremiér Liou Che bude vo Washingtone rokovať o ukončení obchodnej vojny s USA
Šestnásť štátov podalo žalobu na Donalda Trumpa pre vyhlásenie výnimočného stavu
Sankcie proti Rusku pretrvajú, pokiaľ nezmení postoj k Ukrajine, tvrdí Tillerson
Sľuby strany Mariana Kotlebu by podľa analýzy INESS priniesli štátu dlhy
Ministerka školstva Lubyová si váži dôveru a chce pokračovať v reformách
Fakultná nemocnica v Nových Zámkoch zakázala návštevy pacientov, v okrese úraduje chrípka

References: súd 
 súd 
 súd 
 súd 
 súd 
 súd